CELEX: 32012R0088
Language: lv
Date: 2012-02-01 00:00:00
Title: Komisijas Īstenošanas regula (ES) Nr. 88/2012 ( 2012. gada 1. februāris ), ar ko groza Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku

2.2.2012   
            
            
               LV
            
            
               Eiropas Savienības Oficiālais Vēstnesis
            
            
               L 30/11
            
         KOMISIJAS ĪSTENOŠANAS REGULA (ES) Nr. 88/2012
   (2012. gada 1. februāris),
   ar ko groza Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2003. gada 7. jūlija Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku (1) un jo īpaši tās 11. panta b) punktu,
   tā kā:
   
               (1)
            
            
               Regulas (EK) Nr. 1210/2003 IV pielikumā ir uzskaitītas ar bijušā prezidenta Sadama Huseina režīmu saistītās fiziskās un juridiskās personas, iestādes un organizācijas, uz kurām attiecas šajā regulā paredzētā līdzekļu un saimniecisko resursu iesaldēšana.
            
         
               (2)
            
            
               Apvienoto Nāciju Organizācijas Drošības padomes Sankciju komiteja 2011. gada 2. jūnijā nolēma svītrot divas fiziskas personas no to personu vai organizāciju saraksta, uz kurām būtu jāattiecina līdzekļu un saimniecisko resursu iesaldēšana, atsaucoties uz 23. punkta b) apakšpunktu Apvienoto Nāciju Organizācijas Drošības padomes Rezolūcijā 1483(2003). Turklāt 2011. gada 6. decembrī Sankciju komiteja nolēma svītrot vienu fizisku personu no minētā saraksta.
            
         
               (3)
            
            
               Regulas (EK) Nr. 1210/2003 V pielikumā ir saraksts, kur uzskaitītas kompetentās iestādes, kurām uzticēti īpaši uzdevumi, kas saistīti ar minētās regulas īstenojumu. Šis saraksts būtu jāatjaunina, pamatojoties uz informāciju, kas saņemta no Grieķijas un Ungārijas.
            
         
               (4)
            
            
               Tāpēc atbilstoši būtu jāgroza Regulas (EK) Nr. 1210/2003 IV un V pielikums,
            
         IR PIEŅĒMUSI ŠO REGULU.
   1. pants
   Ar šo Regulas (EK) Nr. 1210/2003 IV pielikumu groza saskaņā ar šīs regulas I pielikumu.
   2. pants
   Ar šo Regulas (EK) Nr. 1210/2003 V pielikumu groza saskaņā ar šīs regulas II pielikumu.
   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 1. februārī
      
         
            Komisijas un tās priekšsēdētāja vārdā –
         
            Ārpolitikas instrumentu dienesta vadītājs
         
      
   
   
      (1)  OV L 169, 8.7.2003., 6. lpp. Regulā jaunākie grozījumi izdarīti ar Padomes Regulu (ES) Nr. 131/2011 (OV L 41, 15.2.2011., 1. lpp.).
   
      I PIELIKUMS
      No Regulas (EK) Nr. 1210/2003 IV pielikuma svītro šādas fiziskas personas, iestādes vai organizācijas:
      
                  (1)
               
               
                  Nabil Victor Karam. Dzimšanas datums: 1954. Adreses: a) C/o Trading and Transport Services, Al-Razi Medical Complex, Jabal Al-Hussein, Amman, Jordan, b) C/o Alfa Company Limited for International Trading and Marketing, P.O. Box 910606, Amman 11191, Jordan. Valstspiederība: Libānas.
               
            
                  (2)
               
               
                  
                     Hikmat Jarjes Bahnam (pseidonīms: Hikmat Gargees). Adrese: Bagdāde, Irāka. Pase Nr. 035667 (Irākas).
               
            
                  (3)
               
               
                  
                     Tarik Nasser S. Al Obaidi (pseidonīmi: a) Tarik al'Ubaydi, b) Tariq al'Ubaydi). Dzimšanas datums: 1945. Dzimšanas vieta: Bagdāde, Irāka. Adrese: Bagdāde, Irāka. Pase Nr. 212331 (Irākas).
               
            
   
      II PIELIKUMS
      Regulas (EK) Nr. 1210/2003 V pielikumu groza šādi.
      
                  (1)
               
               
                  Tīmekļa vietni, kas attiecas uz informāciju par kompetento iestādi sadaļā „GRIEĶIJA”, aizstāj ar šādu:
                  „http://www1.mfa.gr/en/foreign-policy/global-issues/international-sanctions.html”
               
            
                  (2)
               
               
                  Tīmekļa vietni, kas attiecas uz informāciju par kompetento iestādi sadaļā „UNGĀRIJA”, aizstāj ar šādu:
                  „http://www.kormany.hu/download/5/35/50000/ENSZBT-ET-szankcios-tajekoztato.pdf”